Mobiil-operatsioonisüsteem

Mobiil-operatsioonisüsteem (ehk mobiil-OS) on operatsioonisüsteem, mida kasutavad telefonid, tahvelarvutid, nutikellad ja muud mobiilseadmed. Kuigi ka sülearvutid on mõneti mobiilsed, ei nimetata neis kasutatavat operatsioonisüsteemi, kuna nad on loodud originaalselt lauaarvutitele, mis olid paiksed ja raskesti liigutatavad (mitte mobiilsed). Mõned uuemad operatsioonisüsteemid on hübriidid mobiilsetest ja mittemobiilsetest, ning kasutatavad mõlemal juhul, seega nende selge rühmitamine on raskendatud. Mobiil-operatsioonisüsteemis on ühendatud personaalse arvuti operatsioonisüsteemi omadused teiste, nutitelefonidele ja muudele mobiilseadmetele praktiliste lisanditega. Moodsatele nutivahenditele hädavajalike lisandite hulka kuuluvad muu hulgas järgmised: puutetundlik ekraan, mobiilside, Bluetooth, Wi-Fi, krüpteeritud Wi-Fi võrgu kasutusvõimalus (WPA), globaalne positsioneerimissüsteem (GPS), mobiilnavigatsioon, video- ja ühekaadriline kaamera, häältuvastus, diktofon, muusikapleier, lähiühendus, infrapunaliides. Mobiilside suutlikkusega mobiilseadmed (eelkõige nutitelefonid) sisaldavad kahte mobiiloperatsioonisüsteemi – peamine, kasutajapoolne tarkvaraplatvorm, mida täiendab teine, madalatasemeline patenditud reaalaja operatsioonisüsteem, mis haldab raadiot ja ülejäänud riistvara. Teadusuuringud on näidanud, et viimased madalatasemelised süsteemid võivad sisaldada mitmeid turvaauke, mida ära kasutades saavad pahatahtlikud tugijaamad haarata mobiilse seadme üle mõjuvõimu. Android ja iOS ei eksisteerinud veel aastal 2006 ning nutitelefone oli maailmas kokku müüdud 64 000 000, kuid 2018. aasta esimeseks veerandiks oli müüdud üle 383 000 000 nutitelefoni, millest 85,9 protsenti kasutasid Android OS-i ja 14,1 protsenti kasutasid iOS-i. See tähendab, et Android on populaarsem operatsioonisüsteem kui Windows ja nutitelefone kasutatakse üldiselt rohkem kui arvuteid (tahvelarvuteid arvestamata). StatCounteri veebikasutuse statistika uuringu andmetel kuulub nutitelefonidele (jättes välja tahvelarvutid) turuenamus ning lauaarvuteid kasutatakse palju vähem. Sellest tulenevalt on ka Android palju populaarsem operatsioonisüsteem kui Windows. Sealjuures erineb kasutus mandriti, mõnel mandril on nutitelefonid palju populaarsemad kui teistel – Aasias ja Aafrikas on nutitelefonide turuosa suurem kui lauaarvutite oma, samas kui Põhja-Ameerikas on lauaarvutid jätkuvalt populaarsed. Lisaks esineb operatsioonisüsteemide eelistustes piirkondlikke ja ajalisi erisusi, näiteks esineb lauaarvutite operatsioonisüsteemide vähemus valitud päevadel ka sellistes piirkondades nagu Ameerika Ühendriigid ja Suurbritannia. Järgnevad mobiilseadmetele mõeldud operatsioonisüsteemid on peamised, mida nutitelefonides, tahvelarvutites ja muudes mobiilseadmetes kasutatakse. Android Android One BlackBerry Secure ColorOS EMUI Flyme OS HTC Sense Indus OS LG UX LineageOS MIUI MIUI for POCO OxygenOS Pixel UI Replicant OS Samsung Experience Xperia UI ZenUI Chrome OS Fuchsia Sailfish OS Tizen Ubuntu Touch iOS Windows 10 KaiOS Telia Eesti AS. "Toote võrdlus (LAUAARVUTI ORDI FUNK 8+ ja MOBIILTELEFON HUAWEI P20 128 GB DUAL SIM (MUST))". "The second operating system hiding in every mobile phone". OSNews, Inc. Thom Holwerda. Vaadatud 5.11.2018. "Gartner Says Worldwide Sales of Smartphones Returned to Growth in First Quarter of 2018". Gartner, Inc. Gartner. Vaadatud 5.11.2018. StatCounter 1999-2017. "Desktop vs Mobile vs Tablet vs Console Market Share Worldwide". StatCounter 1999-2017. "Desktop vs Mobile vs Tablet vs Console Market Share North America". Android iOS